CELEX: 62014TN0075
Language: mt
Date: 2014-01-23 00:00:00
Title: Kawża T-75/14: Rikors ippreżentat fit- 23 ta’ Jannar 2014 – USFSPEI vs Il-Parlament u Il-Kunsill

24.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/26
            
         Rikors ippreżentat fit-23 ta’ Jannar 2014 – USFSPEI vs Il-Parlament u Il-Kunsill
   (Kawża T-75/14)
   2014/C 194/34
   Lingwa tal-kawża: il-Franċiż
   
      Partijiet
   
   
      Rikorrenti: Union syndicale fédérale des services publics européens et internationaux (Brussell, il-Belġju) (rappreżentanti: J.-N. Louis u D. de Abreu Caldas, avukati)
   
      Konvenuti: Il-Kunsill tal-Unjoni Ewropea u Il-Parlament Ewropew
   
      Talbiet tar-rikorrenti
   
   
               —
            
            
               tiddikjara dan ir-rikors ammissibbli u fondat;
            
         
               —
            
            
               konsegwentement, tannulla l-punti 27, 32, 46, 64(b), 65(b) u 67(d) tar-Regolament (UE[, Eurotom]) Nru 1023/2013 tal-Parlament Ewropew u tal-Kunsill, tat-22 ta’ Ottubru 2013;
            
         
               —
            
            
               tikkundanna lill-konvenuti li jħallsu lil USF EUR 1 simboliku b’kumpens għad-dannu morali subit u għall-ispejjeż.
            
         
      Motivi u argumenti prinċipali
   
   Ir-rikorrenti tivoka l-illegalità tal-punti 27, 32, 46, 64(b), 65(b) u 67(d) tar-Regolament (UE[, Eurotom]) Nru 1023/2013 (1)sa fejn dawn jemendaw, b’mod partikolari l-Artikoli 5 (ħolqien tal-grupp ta’ funzjoni SC), 6 (kanċellazzjoni tal-garanzija ta’ ekwivalenza tal-karrieri), 40(2) (limitazzjoni tal-leave fuq raġunijiet personali għal 12-il sena), it-tieni paragrafu tal-Artikolu 43, (indikazzjoni tal-kapaċità li jitwettaq il-funzjoni ta’ amministratur b’effett mill-Grad AST 5 minflok AST), 44(1) (kundizzjonijiet ġodda għall-avvanzar fl-iskala), 51 (proċedura ta’ inkompetenza professjonali), 52 (leave fl-interessi tas-servizz), 77 (rata ta’ kumulu tal-pensjoni ta’ 1,8 %) u l-Anness VIII, Artikolu 9(2) (irtirar kmieni mingħajr penalità) tar-Regolamenti tal-Persunal.
   Insostenn tal-azzjoni tagħha, hija tinvoka l-ksur tal-ftehim li sar bejn l-OSP u l-leġiżlatur dwar ir-riforma tal-2004, u b’mod partikolari fuq ir-riforma tal-karrieri, il-prinċipji ta’ karriera lineari u ta’ ekwivalenza tal-karrieri.
   Hija tinvoka wkoll il-ksur tal-Artikolu 27 tal-Karta tad-Drittijiet Fundamentali u tal-Artikolu 21 tal-Karta Soċjali Ewropea, tal-prinċipji ta’ drittijiet kweżiti, tal-prinċipju ta’ proporzjonalità u l-ksur tal-prinċipju ta’ nondiskriminazzjoni.
   
      (1)  Regolament (UE[, Eurotom]) Nru 1023/2013 tal-Parlament Ewropew u tal-Kunsill, tat-22 ta’ Ottubru, li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta’ Aġenti Oħra tal-Unjoni Ewropea (ĠU L 287, p. 15).